ཡ་ཧུ་དཱ་པའི་རིགས་རྒྱུད་འདི་ལ་ཁྱིམ་གཏན་ཆགས་ཤིག་མ་ཡོད་པར།རབས་ནས་རབས་སུ་ཕ་རོལ་པོའི་མིག་ལོག་དང་ཁྱད་གསོད་མྱོང་གི་ཡོད་པ་དེས།ཁབ་ཁ་ཆུང་ངུའི་དུས་ནས་སེམས་ལ་སྡུག་བསྔལ་གྱི་ཁ་དོག་བྱུགས་ཏེ།གར་འགྲོ་གཏོལ་མེད་དང་།གར་སོང་ཆ་མེད་ཀྱི་ངང་ཚུལ་གང་དེ་ཁོའི་སྒྲུང་གཏམ་དག་གི་སྲོག་ཏུ་གྱུར་ཡོད།མ་ཟད་སྐྱེས་མའི་གྱོན་ཆས་འཚོང་ཁང་གི་ཚོང་བདག་སྟེ་ཁོའི་པ་ལགས་ནི།ཁྱིམ་ཁྲིམས་བཙན་ཞིང་ཁོས་རྩོམ་འབྲི་བ་ལའང་དགའ་པོ་ཅི་ཡང་མེད་སྟབས།དབང་ཆ་ལྗིད་པོ་ཞིག་གི་འོག་ཏུ་གནས་ཡོད་པ་ལྟ་བུའི་བརྗོད་བྱ་དེ་དག་ཁབ་ཁའི་རྩོམ་དུ་སླེབས་པ་རེད།ཁབ་ཁས་པུ་ར་གེའི་འཇར་མན་སྐད་ཀྱི་སློབ་ཆེན་དུ་ཁྲིམས་ལ་སྦྱངས་པ་མཛད་དེ།ལོར་ཁྲིམས་ཀྱི་འབུམ་རམས་པའི་དམ་བཅའ་བཞག་རྗེས་ཀུང་སི་ཞིག་ཏུ་ལས་ཀ་གཉེར་ནའང་།སེམས་ནི་རྩོམ་པ་ལ་ཀུན་ཏུ་ཕྱོགས་ནས་ལྗགས་རྩོམ་གནང་མཚམས་བཞག་མ་མྱོང་།འཇར་མན་གྱི་རྩོམ་རིག་ལ་སྐྱོན་བརྗོད་གནང་མཁན་དང་རྩོམ་རིག་གི་ལོ་རྒྱུས་སྨྲ་བ་པོ་ཧན་སི་མེ་ཡེརགྱིས།ཁབ་ཁས་འཇར་མན་རྩོམ་རིག་གི་སྐད་ཆ་སྟེ།མི་རྣམས་ལ་གོམས་པར་གྱུར་པའི་མནོ་བ་འགྲོ་སྟངས་དེ་ལ་འགྱུར་བ་བཏང་ཡོད་ཅེས་གདེང་འཇོག་གནང་ཡོད།